《玉楼春 山楼》
清代·吴琪

山影入楼刚尺许。堤柳阴浓吹作雨。帘低不碍野云飞，窗小只容憨燕舞。

又看明月松梢住。渔梦江边无觅处。白鸥期我且休归，故园自有莺花主。

作者简介：江苏长洲人，字蕊仙，号佛眉。管勋妻。工诗画，尤长于词。夫卒于官，遂出家为尼，名上鉴，号辉宗。曾与周琼合著《比玉新声集》，另有《锁香庵词》。